b'\n_START_ARTICLE_\nIina Vuorivirta\n_START_PARAGRAPH_\nIina Vuorivirta (s. 31. maaliskuuta 1988) on suomalainen muotoilija. Vuorivirta sai vuonna 2013 Design Forum Finlandin Vuoden nuori muotoilija -palkinnon. H\xc3\xa4n on toiminut Ikean palveluksessa vuodesta 2015 l\xc3\xa4htien ensimm\xc3\xa4isen\xc3\xa4 suomalaisena yhti\xc3\xb6n 14-henkisess\xc3\xa4 ydinsuunnittelijatiimiss\xc3\xa4._NEWLINE_Vuorivirta on opiskellut vuosina 2007\xe2\x80\x932010 Lahden muotoiluinsituutissa, 2010\xe2\x80\x932011 Tukholman Beckmans-muotoilukoulussa ja 2012\xe2\x80\x932014 Tukholman Konstfackissa._NEWLINE_Vuorivirran tunnetuimpiin tuotteisiin kuuluu py\xc3\xb6re\xc3\xa4 Vino-peili, jonka puolikkaat heijastavat valoa hieman eri kulmissa. Vino-peili oli mukana Artekin \xe2\x80\x9cWork in Progress\xe2\x80\x9d myyntin\xc3\xa4yttelyss\xc3\xa4 vuonna 2015.'